મનીષા ભાવસાર (સર્જન યુથ ક્લબ, આયોજક) એ કહ્યું હતું કે, અમે ગણપતિની પ્રતિમાનો રી-યુઝ કરીએ છીએ. અને છેલ્લા 8 વર્ષથી આ જ ગણપતિ બેસાડીએ છીએ. ગણપતિ આવે ત્યારે દરેક ગણેશભક્તોનો એક જ વિચાર હોય કે આ વર્ષે કેવા ગણપતિ લાવવા, મંડપનો શણગાર કેવી રીતે કરવો,તેની તૈયારીઓ કેવી રીતે કરવી. આ વિચાર સાથે જ તેઓ દર વર્ષે ગણપતિ મહોત્સવનું આયોજન કરતાં હોય છે. સુરત પણ હવે ગણપતિ મહોત્સવ માટે મુંબઇની સરખામણીએ આવી ગયું છે. અહીં શેરીએ શેરીએ ગણપતિ બાપ્પાની પ્રતિમાની સ્થાપ્ના થાય છે. જોકે આટલા વર્ષો બાદ પરિણામ એ આવ્યું કે શહેરની તાપી નદીનું પુરાણ થતું ચાલ્યુ. નદીનાં પ્રદુષણનો પ્રશ્ન વધારે મોટો સાબિત થયો. એવામાં હવે તંત્રએ એ જાહેરાત કરવાનો વારો આવ્યો કે આ વર્ષે તાપી નદીમાં કોઇપણ પ્રતિમાનું વિસર્જન નહિં કરવામાં આવશે. ગણેશ આયોજકોએ ફરજીયાત કૃત્રિમ તળાવ અથવા દરિયામાં ગણેશ પ્રતિમાઓ વિસર્જિત કરવાની રહેશે. તંત્રનાં આ નિર્ણય બાદ ઘણા આયોજકો પોતાની પ્રતિમાઓનાં વિસર્જનને લઇને ચિંતામાં પણ હશે. પણ આ સમસ્યા ઉદભવશે એવો 8 વર્ષ પહેલાં જ વિચાર કરીને સુરતનાં એક ગણેશ મંડળે ગણપતિની સ્થાપના કરી હતી. અને આજે 8 વર્ષ બાદ પણ તેઓ એ જ ગણપતિની પુજા કરતાં આવ્યા છે.